钦定古今图书集成/明伦汇编/氏族典/第331卷 > 刘恭
## 钦定古今图书集成/明伦汇编/氏族典/第331卷 > 刘恭

按《后汉书彭城靖王恭传》：“恭永平九年，赐号灵寿王，
十五年封为钜鹿王。建初三年，徙封江陵王，改南郡
为国。元和二年，三公上言江陵在京师正南，不可以
封，乃徙为六安王，以庐江郡为国。肃宗崩，遗诏徙封
彭城王，食楚郡，其年就国。恭敦厚威重，举动有节度，
吏人敬爱之。永初六年，封恭子阿奴为竹邑侯。恭立”
四十六年薨，子道嗣。元初五年，封恭孙顺为东安亭
侯。道薨，子定嗣。定薨，子和嗣。和薨，孙祗嗣。魏受禅，以
为“崇德侯。”